
Linnavara (aadressil Narva, Viru tn 4 
mänguväljaku elemendid) tasuta 
võõrandamine SA-le Narva Linna Arendus
1. ASJAOLUD JA MENETLUSE KÄIK

Narva Linnavalitsusele laekus SA-lt Narva Linna Arendus, reg kood 90003812, taotlus, milles palutakse anda omandisse või tasuta kasutusse aadressil Viru tn 4, Narva asuva suletud lasteaia lastemänguväljaku elemendid. Sihtasutus demonteerib ja transpordib elemendid omal kulul. Elemendid paigaldatakse Äkkeküla puhkealal. 
Elementide loetelu:

· varjualune SHELTER puitporandaga 3x4 – 4 tk 

· liivakast 2000x2000 – 4 tk 

· liivakasti kassivork 2x2m – 4 tk 

· liivakasti lillekujuline laud – 4 tk

· laud ovaalne – 1 tk 

· kahepoolne iste SNAIL – 2 tk 

· keerdpoom SNAKE – 1 tk 

· vedrukiik BRUNO 

· mangupaat TOPU 

· manguauto POLICE – 1 tk 

· manguauto MERSEDES – 1 tk 

· liumagi vaikelastele SHELL 

· karussell SUN WHEEL – 1 tk 

· karussell MOON – 1 tk 

· lauatennis – 1 tk 

· mangurong CHOO-CHOO 

· vedrukiik HUMMER 

· vedrukiik FLOWER 

· mangumaja APPLE – 1 tk

· mangulinnak LAURA – 1 tk

· kaalukiik TODDLER – 1 tk

· onimissein vorgust-1-osaLINE – 1 tk 

· korvpallistativ – 2 tk 

· pargipink HIIU – 4 tk 

· pinkikupink-laud RONDO – 3 tk 

· PRUGIKAST metallist.30l – 4 tk 

· poom kaldteega – 1 tk 

· tahvel – 4 tk 

· panipaik horisontaalnev lukustav – 4 tk

· valibatuut 1.5x1.5 – 1 tk

· puidust lippaed h 0.6 varavaga – 24 jm 

· valatud kummist turvaaluskate manguvahenditele – 80 m2
Narva Linnavalitsuse Linnamajandusameti kommunaal- ja ehitusosakonna heakorra vanemspetsialist O. Godunova kommenteeris, et eeldatavasti olemasolevate mänguväljakute elementide taaskasutus on võimalik. Enne demonteerimist tuleb teha elementide ülevaatus ning hinnata elementide seisundit. Samuti enne demontaaži tuleb võtta ühendust elementide tootjaga selleks, et saada juhised demontaaži ja montaažitöödeks uues kohas. Uues kohas tuleb tagada ka vastav turvaala elementide ümber.
Küsimus oli arutusel Narva Linnavalitsuse linnavarakomisjoni koosolekul 21.04.2021 (protokoll nr 5), kus otsustati:
9.1. Soovitada rahuldada SA Narva Linna Arendus taotlus seoses sellega, et elemendid on väga heas seisundis ning nende avalik kasutamine praegusel asukohal ei ole võimalik, ja võõrandada tasuta SA-le Narva Linna Arendus Narva Linnavalitsuse Linnamajandusameti omandis olevad aadressil Viru tn 4, Narva suletud lasteaia lastemänguväljaku elemendid tingimusel, et elementide ümberpaigaldamine ja demontaaž toimub SA kulul.

9.2. Narva Linnavalitsuse Linnamajandusametil ette valmistada vastavasisulise Narva Linnavolikogu otsuse eelnõu.
Viru tn 4 lasteaia mänguväljaku elemendid vastavad kehtivatele avalike mänguväljakute ohutuse nõuetele ja on kõlblikud taaskasutamiseks. Tuleb meeles pidada, et elemendid võivad nõuda turvaaluskatet. Enne taaskasutamist tuleb hinnata iga elemendi üldseisundit, eriti kinnitusi. Hinnata võib pädev isik.

Viru tn 4 lasteaia mänguväljaku elementide edaspidisel kasutamisel on mitu varianti:

1.1   Utiliseerimine.
1.2   Avalik taaskasutamine ehitusprojekti alusel (https://www.riigiteataja.ee/aktilisa/1050/3201/5001/Lisa_1.pdf ).
1.3   Taaskasutamine tasuta/tasu eest/ eraisikutele/eraasutustele nende omavastutusel. 
Juhul, kui anda kõnesolev vara linna lasteasutuste (nt lasteaed) või eraasutuste omandisse, siis neid saavad kasutada vaid piiratud lastegrupid. SA Narva Linna Arendus soovib paigaldada elemendid Äkkeküla spordi- ja puhkekeskuse alal ning sellega võimaldada nende kasutamist rohkematele isikutele.

2. ÕIGUSLIKUD ALUSED
Narva Linnavolikogu 09.06.2005 määruse nr 18 “Linnavara võõrandamise kord” (edaspidi Kord) § 4 lg 5 alusel linnavara võib võõrandada muu hulgas, kui võõrandamine on ette nähtud seaduses või linnavolikogu õigusaktidega sätestatud korras. 

Korra § 16 lg 1 p 3 ning § 16 lg 2 kohaselt linnavara võib tasuta võõrandada tulenevalt linna huvidest, seejuures linnavara tasuta võõrandamine saab toimuda üksnes Linnavolikogu otsusel.

3.  OTSUS
 

3.1 Tasuta võõrandada SA-le Narva Linna Arendus, registrikood 90003812, Narva linna omandis aadressil Viru tn 4, Narva, olevad suletud lasteaia lastemänguväljaku elemendid tingimusel, et:

1) elementide ümberpaigaldamine ja demontaaž toimub sihtasutuse kuludega;
2) enne demonteerimist teha elementide ülevaatus ning hinnata elementide seisundit, samuti võtta ühendust elementide tootjaga selleks, et saada juhised demontaaži ja montaažitöödeks uues kohas;

3) uues kohas (Äkkeküla puhkeala) sihtasutusel tagada ka vastav turvaala elementide ümber.

3.2 Volitada linnapea Katri Raiki allkirjastama Narva linna nimel punktis 3.1. nimetatud linnavara tasuta võõrandamise lepingut.

4. RAKENDUSSÄTTED

4.1 Narva Linnavalitsuse Linnamajandusametil teha otsus teatavaks SA-le Narva Linna Arendus. 

4.2 Narva Linnavolikogu otsus jõustub seadusega sätestatud korras.

4.3 Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

